Public procurement notice: Contract Notice
Published: 2025-09-02
Buyer: Helsingin kaupunki, kaupunkiympäristön toimiala
Country: FI
Region: FI1B1
Contract type: Supplies
Procedure: Open procedure
CPV classification: 48900000 | 72212900: Miscellaneous software programming services
Submission deadline: 2025-10-02
Award criteria: price, quality

Technical requirements: Helsingin kaupunkiympäristötoimiala (KYMP) pyytää toimittajilta tarjouksia digitaaliseen ja paikkatietoon perustuvaan järjestelmän tarjouskilpailuun tämän tarjouspyynnön ja sen liitteiden mukaisesti. Järjestelmän tarkoitus on mahdollistaa toiminnallisten välineiden turvallisuustarkastusten tehokas hallinta ja hyödyntäminen. Hankintayksiköllä on tarve saada käyttöönsä digitaalinen, paikkatietoon pohjautuva yhtenäinen toimintatapa, sekä tarkastusten tekemiseen toimivat työkalut. 

Laki kulutuspalvelujen turvallisuudesta (185/2025) edellyttää, että palveluiden tulee olla käyttäjilleen turvallisia. Vastuu tavaroiden ja palvelujen turvallisuudesta on toiminnanharjoittajalla tai muulla palveluntarjoajalla kuten kaupungilla ja kunnalla. Lain mukaan palveluiden tarjoajien on varmistettava, ettei palvelun käyttämisestä aiheudu vaaraa käyttäjälle tai lähistöllä oleville henkilöille.

Toiminnallisten alueiden turvallisuus varmistetaan tekemällä välineistölle ja rakenteille säännöllisesti käyttöön nähden soveltuva määrä eri tasoisia tarkastuksia EU-direktiivien pohjalta laadittujen Suomen Standardisoimisliiton (SFS) turvastandardien vaatimusten mukaisesti sekä tunnistamalla havaituista turvallisuuspuutteista ja vioista käyttäjille syntyvät riskit. Tarkastuksista saatujen havaintojen perusteella voidaan määrittää turvallisuuspuutteet, arvioida niiden kriittisyys ja suunnitella tarvittavat korjaustoimenpiteet. 

Hankinnan kohteena olevalla järjestelmällä tarkoitetaan yleisillä alueilla ja palvelutilakiinteistöjen yhteydessä olevien leikki-, skeitti- ja lähiliikuntapaikkojen ja piha-alueiden välineistöön, kalusteisiin ja rakenteisiin liittyvien turvatarkastusten tekemisessä käytettävää digitaalista järjestelmää ja käyttösovellusta, jolla KYMP teettää jatkossa kaikki turvatarkastukset. Järjestelmän käyttäjäryhminä tulevat olemaan operatiivisessa kenttätyössä työskentelevät toiminnallisten alueiden tarkastajat ja työnjohto Tuottajalla, konsulttitarkastajat ja Tilaajan puolella kunnossapidon tilaajat, tekniset isännöitsijät, rakennuttajat ja omaisuudenhallinta. 

Hankinta on valmiina ratkaisuna (SaaS-palvelu) hankittava tarkastussovellus sisältäen ohjelmistojen käyttöoikeudet, tuki- ja ylläpitopalvelun, täydentävät asiantuntijapalvelut (mm. standardien sisältötuntemus), käyttöönoton sekä mahdollisen jatkokehityspalvelun. Palveluun sisältyvät käyttöönottovaiheen koulutukset, toimintaympäristöön liittyvät määritykset ja rekisteritietojen siirto tarkastusjärjestelmään esim. avoimen rajapinnan kautta tarkastettavista toiminnallista alueista ja niiden välineistöstä.  

Nyt tehtävän tarjouskilpailun tarkoitus on modernisoida Helsingin kaupunkiympäristö toimialan vastuulla yleisillä alueilla olevien toiminnallisten alueiden turvatarkastusten tekeminen, parantaa tarkastustietojen dokumentointia ja hyödyntämistä toiminnassa. Tavoitteena on ottaa käyttöön tarkastusjärjestelmä, missä on mobiilisti toimiva käyttöliittymä sekä suodatus- ja raportointiomaisuuksia. Järjestelmän käyttöönoton jälkeen kaikki tarkastukset tehdään yhdellä järjestelmällä, tarkastustulokset saadaan paikkatietomuodossa, lähtötietona käytetään yleisten alueiden rekisterin tietoja tarkastettavista alueista ja niiden välineistä, varusteista, rakenteista ja kalusteista.  

Hankinnan tarkempi kuvaus löytyy tämän tarjouspyynnön liitteeltä 1 "Hankinnan kohteen kuvaus".
Hinnan pisteytyt kuvattu tarkemmin tarjouspyynnöllä ja sen liitteissä
Laadun tarkempi pisteytys kuvattu tarjouspyynnöllä ja sen liitteissä